./data/phi0474/phi057/phi0474.phi057.perseus-lat1.xml
Varro, de quo ad me scribis, includetur       in aliquem locum, si modo erit locus  sed nosti genus dialogorum meorum  ut       in oratoriis, quos tu in caelum fers, non potuit mentio fieri cuiusquam ab iis qui       disputant, nisi eius qui illis notus aut auditus esset, ita hanc ego de re publica quam       institui disputationem in Africani personam et Phili et Laeli       et       Manili contuli  adiunxi adulescentis Q  Tuberonem, P  Rutilium, duo Laeli       generos, Scaevolam et Fannium  itaque cogitabam,       quoniam in singulis libris utor prohoemiis ut Aristoteles in iis quos ἐξωτερικοὺσ vocat, aliquid efficere ut non sine       causa istum appellarem; id quod intellego tibi placere  utinam modo conata efficere       possim! rem enim, quod te non fugit, magnam complexus sum et gravem et       plurimi oti, quo ego maxime egeo